**PÁLYÁZATI FELHÍVÁS**

**Ingatlan bérbeadására**

A **Budapesti Közlekedési Zártkörűen Működő Részvénytársaság** (1072 Budapest, Akácfa utca 15.) (továbbiakban: Kiíró) **nyilvános, kétfordulós pályázatot hirdet a tulajdonában lévő alábbi ingatlan bérbeadására.**

|  |  |  |  |  |
| --- | --- | --- | --- | --- |
| **A bérlemény címe** | **Megnevezés** | **Terület** **(m2)** | **Ajánlati biztosíték****(nettó Ft)** | **A bérlet futamideje** |
| **M3 Arany J. utca metróállomás****M3A-F/H5** | **helyiség** | **13** | **100.000,-** | **határozatlan idejű, 30 napos felmondási idővel** |

Igénybe vehető közüzemi szolgáltatások közszolgáltatótól vagy BKV-tól:

|  |  |
| --- | --- |
| szolgáltatás típusa | igényelhető mennyiség |
| elektromos energia | ELMŰ |
| víz-csatorna | n. a. |

A bérlemény kialakításának teljes költsége, a közművek esetleges bővítése a Bérlő feladata, saját költségén, bérbeszámítási, megtérítési igény nélkül.

Jelen pályázattal egy időben ugyanazon hirdetési felületen, a szomszédos (M3A-FH4 jelű), szintén 13 m2 alapterületű bérlemény bérleti jogára vonatkozó pályázat is kiírásra került.

Abban az esetben, ha mindkét pályázat nyertese megegyezik, a műszaki és egyéb feltételek teljesülése esetén elviekben lehetőség van a két bérlemény összenyitására. Ennek legfontosabb előfeltétele:

1. mindkét pályázatban a bírálati szempontok szerinti legelőnyösebb ajánlat benyújtása,
2. az egyéb pályázati feltételek teljesítése az adott pályázó részéről,
3. a megfelelő műszaki feltételek teljesülése.

A pályázóknak az ilyen irányú tervüket a pályázatban jól látható módon jelezniük szükséges.

Az összenyitásra vonatkozó terveket a BKV Zrt-vel egyeztetni szükséges!

Az esetleges összenyitástól függetlenül, a helyiségek továbbra is önálló bérleménynek minősülnek.

Fentiek kifejezetten és kizárólag a jelzett két bérlemény esetében érvényesek!

**A pályázók részéről a benyújtott ajánlatuk érvényessége nem köthető a mindkét fent jelzett bérlemény egyidejű elnyerésének feltételéhez!**

Pályázó tudomásul veszi, hogy a bérlemény közterületen helyezkedik el, melynek használatáért a közterület tulajdonosi jogait gyakorló Önkormányzat, a mindenkori ide vonatkozó rendelet alapján díjat vethet ki. Ebben az esetben a közterület-használati díj megfizetése, a bérleti szerződés hatályba lépésétől kezdődően, a Bérlőt terheli.

**A pályázat beadásának helye, ideje:**

BKV Zrt. 1072 Budapest, Akácfa utca 15. 311. sz. helyiség

**2019. augusztus 28-án 08:00-12:00 óra között.**

**A Pályázatot zárt borítékban, a borítékon az ajánlat tárgyát képező ingatlan megjelölésével kell benyújtani. A Borítékba a kitöltött Pályázati adatlapot, és mellékleteit 2 példányban (egy eredeti és egy másolat) kell elhelyezni.**

**A Pályázati eljárás nyelve a magyar. A pályázóknak kell gondoskodniuk a dokumentumok magyar nyelven történő benyújtásáról, és az eljárás során szükség szerint tolmács részvételének biztosításáról.**

**A Pályázat bontása nyilvános, a beadási határidő lejártát követően azonnal megtörténik.**

**A pályázaton való részvétel feltételei:**

* **a fent megjelölt összegű ajánlati biztosíték Kiíró Budapest Banknál vezetett 10102093-01671903-07000004. számú számlájára a pályázat beadási határidejét megelőző napig történő befizetése.** A befizetésnél megjegyzésként kell feltüntetni a pályázó nevét, valamint a bérlemény címét és megnevezését, melyhez az utalt ajánlati biztosíték kapcsolódik. A befizetett ajánlati biztosíték a pályázat győztese esetében a bérleti szerződés szerinti óvadékba beszámításra kerül. A BKV Zrt. az ajánlati biztosíték után nem fizet kamatot,
* Pályázat benyújtása Kiíró [www.bkv.hu](http://www.bkv.hu) internetes honlapján elérhető **Pályázati Lap hiánytalan kitöltésével.**

**Nem lehet pályázó:**

* aki végelszámolás, felszámolási eljárás, cégbírósági törvényességi felügyeleti- (megszüntetési), csődeljárás vagy végrehajtás alatt áll, illetve perben áll a Bérbeadóval,
* aki tulajdonosa, vagy volt tulajdonosa, tisztségviselője olyan gazdasági társaságnak, amelynek kiegyenlítetlen tartozása van vagy maradt fenn a Bérbeadóval szemben,
* aki korábban bérlőként üzleti magatartásával kárt okozott a Bérbeadónak,
* aki Pályázóként (nyertes, vagy 2. 3. helyezett) a szerződés megkötésétől visszalépett a pályázat benyújtási határidejétől számított 2 éven belül,
* aki korábban már szerződéses kapcsolatban állt a BKV Zrt.-vel és mely szerződés a cég szerződésszegése okán felmondásra került,
* akinek a Bérbeadóval szemben fennálló, lejárt kötelezettsége van.

Amennyiben egy pályázó ugyanarra a bérleményre több eltérő árajánlatot tartalmazó érvényes pályázatot nyújt be, ebben az esetben a BKV Zrt. kizárólag a legmagasabb árajánlatot tartalmazó pályázatot tekinti érvényesnek.

**A pályázati eljárással, a jelentkezéssel és az ingatlan megtekintési lehetőségével kapcsolatban további információval szolgál: Ingatlanhasznosítási Osztály munkatársai (tel.: 461-6500/11462 és 11069 mellék) munkanapokon 9-15 óra között.**

**Az ingatlan megtekintésére igény esetén előzetes telefonos megbeszélés alapján, a Kiíró kizárólag az alábbi időpontban biztosít lehetőséget:**

**2019. augusztus 02-án 10.00-11.00 óra között.**

**A pályázat értékelési szempontja:**

a megajánlott bérleti díj nagysága.

**Második fordulóra** (licitálásra) kerül sor, ha a legmagasabbra értékelt és az azt követő érvényes ajánlat(ok) közötti különbség nem haladja meg a 10%-ot. A második fordulóra Kiíró a pályázó által megadott e-mail címre küldött meghívóval hívja fel az érintett pályázókat.

Az ingatlant terhelő egyéb költségek mindenkori aktuális összege, amely lehet:

* *helyi adó,*
* *stb.*

összege a megajánlott bérleti díjon felül a bérlőt terheli.

Ugyancsak a Bérlőt terhelik a BKV Zrt.-vel vagy a közszolgáltatókkal megkötendő külön szerződés alapján közmű-szolgáltatási díjak is.

**A BKV által kötött közmű-továbbadási szerződésminták a jelen pályázat megjelenési helyén: a www.bkv.hu weboldalon a *Pályázattal kapcsolatos dokumentumok* menüpontban megtekinthetők.**

**Felhívjuk figyelmüket, hogy ezen sztenderd szerződésminták, a közművekre vonatkozóan külön óvadék megfizetési kötelezettséget írnak elő.**

**Városképi szempontok miatt a metróállomáshoz kapcsolódó felszíni épület, így jelen pályázat tárgyát képező helyiség homlokzata is egységes arculati kialakítást kap. Pályázó az ajánlat benyújtásával tudomásul veszi, hogy a homlokzati kialakítás nem változtatható, az elhelyezni kívánt feliratoknak, dizájn elemnek, valamint logónak ehhez, a kialakításra kerülő arculathoz kell illeszkednie, melyet előzetesen a BKV Zrt-vel egyeztetni kell.**

**A bérleményben pékséget működtetni és hasonló termékcsoportba tartozó árukat, valamint szeszesitalt forgalmazni nem lehet!**

**A tevékenységi kör megválasztásánál kötelező figyelembe venni a „Metró- MillFAV utasítás” V/9., pontjában foglaltakat. Az utasítás a www.bkv.hu weboldalon a *Pályázattal kapcsolatos dokumentumok* menüpontban megtekinthető. Az utasítás további tevékenységi köröket zár ki (pl. zöldség-gyümölcs, virág, fagylalt árusítása, szerencsejáték, közvetlen fogyasztásra alkalmas élelmiszer - ital forgalmazása, vendéglátás, stb.), mely tevékenységek nem folytathatók a metróállomás területén.**

**FONTOS:**

**Felhívjuk figyelmüket, hogy a metró-felújítás jelenlegi ütemének időtartama alatt:**

* **2019. április 6-tól kezdődően a Nagyvárad tértől - Kőbánya-Kispest állomásig terjedő vonalszakasz folyamatosan lezárásra kerül.**
* **2019. április 29-tól kezdődően, a Lehel tér-Kőbánya Kispest szakasz hétvégenként lezárásra kerül, a metró csak az Újpest központ–Lehel tér közötti szakaszon közlekedik.** **A vonal lezárt szakaszán metrópótló buszok járnak majd.**
* **A felújítási munkák során a helyiség elhelyezkedése, alapterülete megváltozhat, a helyiségben a felújítással kapcsolatosan időszakos, vagy eseti ideiglenes munkavégzésre kerülhet sor, illetve a helyiség akár megszüntetésre is kerülhet.**

**A fentieket, valamint a pályázatok elbírálását és a döntéshozatal várható időigényét is figyelembe véve a bérlési időtartam néhány hónapra is rövidülhet.**

**Felhívjuk szíves figyelmüket továbbá, hogy a munkálatok a vonal egyéb szakaszain is, bármikor érinthetik a bérleményeket, így jelen Pályázati felhívás tárgyát képező bérleményt is!**

**A fentieket, valamint a pályázatok elbírálását és a döntéshozatal várható időigényét is figyelembe véve a bérlési időtartam néhány hónapra is rövidülhet.**

**A pályázat benyújtásával a Pályázati felhívásban megjelent feltételeket Pályázó elfogadja, és magára nézve kötelezőnek ismeri el.**

**Kérjük, ennek megfontolásával nyújtsanak be pályázatot.**

A benyújtott pályázatot Kiíró érvénytelennek nyilvánítja, ha nem felel meg a Pályázati Felhívásban foglaltaknak. Kiíró hiánypótlásra kizárólag a Kiíró által kiküldött hiánypótlási felhívással biztosít lehetőséget. Aki a hiánypótlási felhívásban megjelölt hiányokat nem pótolja, vagy a hiánypótlási felhívásban megjelölt határidőn túl pótolja, annak a pályázatát érvénytelenné nyilvánítja Kiíró.

Nem pótolhatók az alábbi hiányosságok, azaz a benyújtott pályázat azonnali érvénytelenségét okozzák:

* nem jelöl meg egyértelmű díjajánlatot, vagy azt egy másik pályázóéhoz köti;
* nem fizette be a megjelölt határidőig a teljes ajánlati biztosítékot, vagy nem a megjelölt számlaszámra fizette be;
* nem a cég képviseletére feljogosított (vagy cégjegyzésre jogosult, avagy ilyen személytől származó meghatalmazással rendelkező) személy írta alá az ajánlatot;
* **ha a pályázat benyújtója a jelen kiírásban meghatározottak szerint nem lehet pályázó.**

A pályázatban nyilatkozni köteles a pályázó, hogy

* a www.bkv.hu honlapon megtalálható bérleti szerződést megismerte és elfogadja,
* a www.bkv.hu honlapon megtalálható Ingatlanhasznosítási Szabályzatot, és a bérlemények használatára vonatkozó utasításokat megismerte,
* nem áll végelszámolás, felszámolási eljárás, cégbírósági törvényességi felügyeleti- (megszüntetési), csődeljárás vagy végrehajtás alatt, továbbá nincs a BKV Zrt.-vel szemben fennálló, lejárt kötelezettsége illetve nem áll perben a BKV Zrt.-vel illetve nem, vagy nem volt tulajdonosa, tisztségviselője olyan gazdasági társaságnak, amelynek kiegyenlítetlen tartozása van vagy maradt fenn a BKV Zrt.-vel szemben, illetve korábban bérlőként üzleti magatartásával nem okozott kárt a BKV Zrt.-nek,
* Pályázóként (nyertes, vagy 2. 3. helyezett) a szerződés megkötésétől nem lépett vissza a pályázat benyújtási határidejétől számított 2 éven belül,
* korábban már nem állt olyan szerződéses kapcsolatban a BKV Zrt.-vel és mely szerződést a cég szerződésszegése okán mondta fel BKV Zrt.
* igényel-e BKV Zrt.-től a meglévő közművekre vonatkozó közműszolgáltatást, és ha igen arról is, hogy a BKV Zrt. honlapján megtalálható közmű továbbadási szerződést megismerte és elfogadja.

A pályázó ajánlati kötöttsége a pályázat benyújtási határidejének napjától 120 napig tart. A nyertes pályázónak az eredményhirdetést követő 30 napon belül a bérleti szerződést meg kell kötnie.

**A pályázat eredményhirdetésére a pályázatok beadási határidejét követő 90 napon belül, írásban kerül sor.** Az eredményhirdetési határidőt a kiíró egy alkalommal legfeljebb 30 nappal meghosszabbíthatja.

Kiíró nem köt szerződést olyan ajánlattevővel, aki a szerződés aláírásának időpontjában végelszámolás, felszámolási eljárás, cégbírósági törvényességi felügyeleti- (megszüntetési), csődeljárás vagy végrehajtás alatt áll, továbbá a BKV Zrt.-vel szemben fennálló, lejárt kötelezettsége van illetve perben áll a BKV Zrt.-vel illetve tulajdonosa, vagy volt tulajdonosa, tisztségviselője olyan gazdasági társaságnak, amelynek kiegyenlítetlen tartozása van vagy maradt fenn a BKV Zrt.-vel szemben, illetve korábban bérlőként üzleti magatartásával kárt okozott a BKV Zrt.-nek.

Amennyiben a pályázat nyertese az előzőekben felsoroltak alá eső személy és hirdettünk 2. helyezettet, úgy a pályázati eljárás eredménye alapján a sorrendben követő pályázóval köt szerződést Kiíró.

Kiíró a Pályázati Felhívást indoklás és költségtérítés nélkül visszavonhatja a pályázatbeadás határidejéig, valamint szintén indoklás és költségtérítés nélkül jogosult a pályázati felhívást a pályázatbeadás napját megelőző 5. napig kiegészíteni, illetve módosítani.

A Kiíró fenntartja magának a jogot, hogy a pályázatot indoklás nélkül eredménytelennek nyilvánítsa.

**Ajánlattevő a „Pályázati Lap” benyújtásával tudomásul veszi, hogy ezen dokumentumon általa feltüntetett e-mail címet ajánlatkérő hivatalos értesítési címnek tekinti, és akként is kezeli. A beérkezett ajánlatok előzetes értékelése függvényében a hiánypótlásra, és az esetlegesen megtartásra kerülő második fordulóra (licit), ajánlatkérő ezen e-mail címre küldött értesítéssel hívja fel az érintett ajánlattevőket, illetve a pályázat eredményéről is erre a címre küld értesítést.**

**Melléklet:** a bérlemény fotója

